Cretaquarium

Cretaquarium eli Thalassókosmos (kreik. Θαλασσόκοσμος, ”Merimaailma”) on yleisöakvaario Kreetan saarella Kreikassa. Se sijaitsee Goúrnesin kylässä Chersónisoksen kunnassa noin 15 kilometriä itään Iraklionista. Akvaario on perustettu vuonna 2005. Se toimii Kreikan merentutkimuskeskuksen yhteydessä entisellä yhdysvaltalaisen sotilastukikohdan alueella, ja se rakennettiin Kreikan valtion ja Euroopan investointipankin tuella. Akvaario on Kreikan suurin ja myös yksi Euroopan tärkeimpiä. Akvaariossa on 60 vesisäiliötä, noin 250 eri meressä elävää eläinlajia ja noin 2 000 eläinyksilöä, joista suurimpia ovat hait. Lähteet Aiheesta muualla Kuvia tai muita tiedostoja aiheesta Cretaquarium Wikimedia Commonsissa Cretaquarium. Akvaarion verkkosivut. (kreikaksi) (englanniksi)